РУСИЯ – МОНГОЛИЯ

от Москва до Улан Батор – незабравимо пътешествие с влак през необятните сибирски гори

**Маршрут: София – Истанбул - Москва – Казан – Свияжск – Екатеринбург – Иркутск – Листвянка – Улан Батор - Истанбул - София**

**Дата: от 22 май до 05 юни 2018 г.**

**15 дни/ 14 нощувки, от които 9 – в хотели, 4 - във влак и 1 -в юрта/ 13 закуски /11 обяда/ 4 вечери**



**1 ден София – Истанбул - Москва**

Среща на летище София и полет на TURKISH AIRWAYS за **Истанбул** в 10.00 ч. Кацане в 11.25 ч. Продължаване за Москва в 16.40 ч. Кацане в **Москва** в 19.35 ч. Трансфер и настаняване в хотел**. Нощувка.**

**2 ден Москва**

**Закуска.** Начало на туристическа програма, която включва едни от най-значимите забележителности на Москва. Пешеходна обиколка на Кремъл **(UNESCO)** – сърцето на Москва, включваща Дворцовия площад, Ивановския площад, Цар Топ и Цар Камбана, Успенския Събор, църквата Благовещение Богородично и Архангелския храм, където са погребани мнозина руски владетели, Оръжейната палата. **Обяд** в местен ресторант. Програмата продължава с разглеждане на Червения площад, църквата Св. Василий и Катедралата Христос Спасител. Свободно време и връщане в хотела. **Нощувка.**

**3 ден Москва – влак - Казан**

**Закуска.** Свободно време. **Обяд в местен ресторант**. Следобед разходка из прочутото московско метро и посещение на Третяковската галерия – огромна панорама на руското изобразително изкуство, жива и вълнуваща връзка с духовния свят и художественото майсторство на руския народ. Трансфер до жп гарата и отпътуване с влак за **Казан.** **Нощувка във влака.**

**4 ден Казан**

Сутринта влакът пристига край бреговете на една от най – могъщите реки в света – Волга. На нейните брегове се намира древен град с повече от хилядолетна история. Създаването на Казан е свързано с волжките българи, по времето на които градът най-вероятно е бил важна спирка в търговията между Скандинавия и Багдад. Следва трансфер и настаняване в хотел. **Закуска.** Начало на панорамен тур на Татарстанската столица, включващ Старата част на града, джамията Марджани, Парка на хилядолетието и Площада на свободата. **Обяд в местен ресторант.** Програмата продължава с посещение на Казанския Кремъл с неговите забележителности – най-голямата джамия в Русия – Кул Шариф, кулата Сююмбике, според легендата построена от татарска царица, Катедралата Благовещение и Двореца на губернатора. Връщане в хотела. **Нощувка.**

**5 ден Казан – Свияжск – манастирът Райфа - Казан**

**Закуска.** Начало на екскурзия до **остров Свияжск** с попътна спирка на прочутия храм на Всички религии, където в хармония съжителстват православна църква, джамия и синагога, заедно със храмове посветени на още 9 религии. Продължаване за о-в Свияжск, известен със своя архитектурен ансамбъл, датиран от средата на XVI в. Разходката на острова включва Успенския събор, Йоано – Предтеченския манастир, Троицо – Сергиевския манастир. След посещението следва **обяд в местен ресторант.** Следобед посещение на Раифския манастир, чиито величествени бяло- сини сгради се оглеждат в спокойните води на едноименното езеро. Връщане **в Казан** и свободно време. **Нощувка.**

**6 ден Казан – влак - Екатеринбург**

**Закуска-сух пакет.** Ранен трансфер до жп гарата, откъдето маршрутът продължава към **Екатеринбург**. Целият ден преминава във влака, от чиито прозорци пътуващите могат да се наслаждават на великолепните пейзажи. **Обяд във влака.** Вечерта пристигане в **Екатеринбург.** Разположен на границата между два континента, Екатеринбург е четвъртият по големина град в страната и е свързан с едно от най-трагичните събития в историята на страната – убийството на цар Николай II и неговото семейство. Трансфер до централно разположен хотел. **Нощувка.**

**7 ден Екатеринбург**

**Закуска**. Начало на обиколка на историческия център на града и минаване покрай грандиозното имение на Лев Расторгуйев. Следва посещение на известния монумент, бележещ границата между Европа и Азия. **Обяд в местен ресторант.** Разходката продължава с посещение на Храма на кръвта, издигнат на мястото на къщата на Ипатиев, където Николай II е бил екзекутиран със семейството си през 1918 г. Турът за деня завършва в местността Ганина Яма, където днес на мястото, на което са изхвърлени телата на Романови днес се издигат седем параклиса, посветени на всеки един от членовете на кралското семейство. Връщане в хотела. **Нощувка.**

**8 ден пътуване с влак из необятните сибирски гори**

**Закуска-сух пакет.** Ранно напускане на хотела. Трансфер до жп гарата и отпътуване в посока **езерото Байкал. Обяд във влака. Нощувка във влака.**

**9 ден пътуване с влак из необятните сибирски гори**

Пътуването във влака продължава**. Нощувка във влака.**

**10 ден Иркутск - Листвянка**



Рано сутринта пристигане в **Иркутск,** известен като Столицата на Сибир или Сибирския Париж, заради богатата си архитектура. Трансфер до бреговете на **езерото Байкал** и настаняване в хотел в **Листвянка.** **Закуска.** Кратка почивка и начало на разходка в живописно разположеното на бреговете на р. Ангара и езерото Байкал селище **Листвянка.** Посещение на Байкалския Лимнологически музей и аквариум, който съдържа богата експозиция представяща флората и фауната в района. Следващата спирка ще е прочутата шаманска скала, а оттам програмата продължава с изкачване до панорамна площадка, от която се разкрива величествена панорама към най-големия сладководен басейн в света. След зареждащата гледка, групата се отправя към дървената църква Св. Николай, а оттам към рибния пазар, където ще се запознае с богатото разнообразие от рибни деликатеси, предлагани от местните рибари. **Обяд в местен ресторант.** Предвижда се 3-часова разходка по кристалните води на величественото езеро Байкал. Корабчето отвежда до една от спирките на първата байкалска железница, където ще може да направят снимки, както и да се влезне в един от тунелите на железницата. Връщане на борда на корабчето и отпътуване обратно към хотела**.** **Вечеря. Нощувка.**

**11 ден Листвянка - Талци - Иркутск**

**Закуска.** Отпътуване до открития етнографски музей Талци, създаден когато през 60 –те години на XX в. са пренесени дървени сгради с историческо значение, които са се намирали в района на строящия се тогава Уст-Илимски язовир. Днес музеят притежава богата експозиция от дървени сгради, представящи бита и начина на живот на жителите на Иркутси район през различни епохи. След разглеждането на музея, програмата продължава с разглеждане на **Иркутск.** Денс градът е най- големия руски град на територията на Сибир. Въпреки суровия климат Сибир, градът има над 600 хил. жители и десетки места, които привличат туристи от Русия и цял свят. Обиколката включва Катедралата Богоявление, най-старата каменна църква в града Исус Спасител, красивия площад Киров и централната улица Карл Маркс, която отвежда до бреговете на могъщата река Ангара. **Обяд в местен ресторант.** Трансфер до централно разположен хотел в **Иркутск.** Свободно време. **Вечеря. Нощувка.**

**12 ден пътуване с влак до Улан Батор**

**Закуска-сух пакет.** Трансфер до жп гарата и продължаване на железопътното приключение в посока столицата на Монголия – Улан Батор. **Нощувка във влака.**

**13 ден Улан Батор – юртов лагер**

Пристигане в монголската столица **Улан Батор**. Трансфер и настаняване в хотел за освежаване след прехода с влак.Свободно време за почивка. **Закуска.** Отпътуване към Националния парк Горхи –Терелж, известен със своята красота и причудливи скални формирования. Тук групата ще види характерните за района каменни олтари – Ово, прочутата Скала на костенурката и ще посети будисткия манастир Арябал. Настаняване и **обяд в юртов лагер.** Посещение на номадско семейство, където да се научат подробности за бита, традициите и начина на живот на тези хора. Желаещите ще могат да се качат и на гърба на монголски кон **/включено в пакетната цена/,** като тези, които са превели на гърбовете си дедите на монголците през цяла Азия, чак до границите на Европа. Връщане в юртовия лагер. **Вечеря. Нощувка в юрта.**

**14 ден Улан Батор**

**Закуска.** Отпътуване от лагера в посока р. Туул, където се издига величествена 40-метрова статуя на най-известния монголец – Чингис Хан. По време на посещението ще се разходите във вътрешността на статуята и ще видите експонати, свързани с живота на великия хан, както и ще се насладите на прекрасна панорамна гледка, разкриваща се от площадка, разположена в главата на коня, възседнат от монголския владетел. **Обяд в местен ресторант.** Следва разходка в **Улан Батор.** Обиколката включва посещение на легендарния Будистки манастир Гандан, Националния музей, централния площад Сук Батар и др. Свободно време в ГУМ /да си припомним отминалите времена☺/. Вечерта е предвидена за традиционна **вечеря с фолклорно шоу** /включена в пакетната цена/**. Нощувка.**

**15 ден Улан Батор – Истанбул - София**

**Закуска.** Трансфер до летището и полет за Истанбул в 11.05 ч. Кацане в 17.25 ч. Продължаване за София с полет в 19.25 ч. Кацане на аерогара София в 20.45 ч.

**КРАЙНА ПАКЕТНА ЦЕНА с включени летищни такси: 7469 лв.**

**Ранни записвания: отстъпка 200 лв. до 24.01.2018 г.**

**Пакетната цена включва:**

* самолетен билет с включени летищни такси София-Истанбул-Москва на авиокомпания TURKISH AIRWAYS
* самолетен билет с включени летищни такси Улан Батор-Истанбул-София с авиокомпания TURKISH AIRWAYS /общо 257 EUR по 2-те отсечки към 27.10.17 г./
* **9 нощувки със закуски в хотели 3\*/4\*,** от които 2 – в Москва, 2 – в Казан, 2 – в Екатеринбург, 1 – в Листвянка, 1 – в Иркутск, 1 – в Улан Батор
* **4 нощувки със 3 закуски в спален вагон** 2-ра класа /купе за 4-ма/
* **1 нощувка със закуска в юрта**
* **11 обяда в местни ресторанти**
* **3** **вечери в местни ресторанти**
* **1 традиционна вечеря с фолклорно шоу в Улан Батор**
* влакови билети 2-ра класа Москва-Казан, Казан-Екатеринбург, Екатерингбург-Иркутск, Иркутск-Улан Батор;
* туристическа програма с посещение на Москва с Третяковската галерия и Оръжейната палата, Казан, Екатеринбург, Иркутск, Листвянка, Улан Батор
* разходка из прочутото московско метро разходка из прочутото московско метро
* екскурзия до Свияжск и манастира Райфа
* разходка с корабче по водите на езерото Байкал
* екскурзия до открития етнографски музей Талци
* екскурзия до Природния резерват Горки-Терелж
* езда на гърба на монголски кон.

**Забележка:** пакетната цена е калкулирана при курс 1 USD = 1.65 лв. При увеличение на обменния курс, пакетната цена ще бъде преизчислена.

**Пакетната цена не включва:**

* входните такси за музеите извън включените в пакетната цена.

**Доплащане за:**

* единична стая в хотелите и юртата – 1270 лв.
* единично настаняване в хотелите, юртата и влака – 3250 лв. /настаняването е в спален вагон 1-ва класа/
* спален вагон 1-ва класа /купе за 2-ма/ - 575 лв. на турист
* туристическа входна виза за Русия за групови пътувания, се издава задължително от Руски визов център **без лично явяване.** Такса за издаване на визата – 120 лв.
* туристическа входна виза за Монголия за групови пътувания, **без лично явяване.** Такса за издаване на визата при група от над 10 туристи – 35.00 USD
* медицинска застраховка с покритие 30 000 EUR на ЗД „Eвроинс“ – 35 лв., над 65 г. – 52.50 лв., над 70 г. – 70 лв.
* бакшиши за местни екскурзоводи и шофьори – 55 EUR /заплащат се с основния пакет/.

### Примерни хотели: хотел Novotel Moscow Centre 4\* или подобен в Москва, хотел Ramada Kazan City Centre Hotel 4\* или подобен в Казан, хотел Park Inn by Radisson Ekaterinburg Hotel 4\* или подобен в Екатеринбург, Irkutsk Hotel 4\* или подобен в Иркутск, хотел Krestovaya Pad Hotel 4\* или подобен в Листвянка, хотел Ramada Ulaanbaatar Citycenter 4\* или подобен в Улан Батор.

### Описание на юртовия лагер: всяка юрта е предназначена за настаняване на 2-ма души и включва легла, столове, малка маса, гардероб и печка за готвене, поставена в средата. Душовете и тоалетните се намират в отделна сграда. Гостите могат да зареждат телефоните или камерите си в юртата и в ресторанта, който се намира в една от сградите на лагера. Той предлага вкусна местна кухня и достъп до Wi-Fi интернет.

**Полезни съвети:** Колко пари да вземете за пътуването? Това е въпрос, който вълнува всеки един от вас. Дебитни и кредитни карти се приемат на повечето места в Москва и в други градове по маршрута, има и много банкомати, ако имате нужда от пари в брой за за храна и сувенири. Транссибирските обиколки са само изключение. Трябва да предвидите щатски долари в брой по време на пътуването, за да платите сметката си за храна, тъй като влаковете не разполагат с банкомати. Обичайният размер на бакшиша в ресторантите е 10% от сметката ви.

**Минимален брой туристи за осъществяване на екскурзията**: 17 туристи.

**Срок за уведомление при недостигнат минимален брой туристи**: 7 дни преди началната дата.

**Необходими документи за туристическа виза за Русия и Монголия:** ксерокопие на задграничен паспорт с 6-месечна валидност към крайната дата на пътуване с 3 празни страници за полагане на визата, 3 цветни снимки 3.5/4.5 см, попълнен формуляр от Консулството, като туристите предоставят необходими данни за попълване му. Туристическата агенция съдейства при подготовката на документите. Няма санитарни и медицински изисквания за посещаваните по маршрута страни.

**Начин на плащане**: депозит – 2500 лв., доплащане – до 45 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризмав застрахователна компания АЛИАНЦ БЪЛГАРИЯ със застрахователна полица №**

**13160173000000032/ валидна до 30.07.2018 г.**

